Държавен вестник, бр. 19, 2011 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  19
Ø гарантиране интегритета на българското 
гражданско общество;
Ø преодоляване на негативните демограф­
ски процеси, на значителните диспропорции 
в развитието на регионите и изграждане на 
социално-икономическа среда, осигуряваща 
условия за развитието на поколения български 
граждани, способни да гарантират на Република 
България достойно място в ЕС и в световни­
те политически, икономически, финансови и 
социални процеси.
20. Други важни интереси са: 
Ø благоприятната и предвидима среда за 
сигурност;
Ø ефективно функциониране на българските 
институции заедно с тези на ЕС и НАТО за 
постигане на колективната ни сигурност и по­
добряване на нейното състояние чрез развитие 
на оперативната съвместимост;
Ø поддържане на добросъседски отноше­
ния и осигуряване на регионална сигурност и 
стабилност; 
Ø развитие на регионалното сътрудничество 
в зоната на Черноморския регион;
Ø гарантиране на енергийната сигурност чрез 
диверсификация на видовете енергия, източни­
ците и трасетата на доставка на енергийни и 
други стратегически суровини; 
Ø развитие на образованието, възпитанието, 
науката и научно-приложните дейности в духа 
на националните и общоевропейските ценности; 
Ø гарантиране на икономическа, финан­
сова и социална стабилност и икономически 
просперитет;
Ø превенция и противодействие на коруп­
цията и организираната престъпност;
Ø ограничаване на посегателствата срещу 
личността и собствеността;
Ø запазване високо качество на околната 
среда и природните ресурси.
ІІІ. Среда за сигурност: рискове и заплахи 
21. Мирът, сигурността, развитието и бла­
годенствието са взаимно свързани повече 
от всякога. Средата за сигурност придобива 
особено значение за процесите в обществото 
и живота на гражданите. Нараства взаимната 
зависимост между личната, националната и 
международната сигурност.
22. Външната и вътрешната сигурност стават 
във все по-голяма степен взаимнозависими и 
разграничението между тях придобива условен 
характер. Стратегическо влияние върху вътреш­
ната среда за сигурност оказват международните 
финансово-икономически и политически про­
цеси, енергийните проекти, ангажиментите на 
Република България за защита на съвременните 
демократични ценности, за охрана и контрол 
на външните граници на ЕС и в борбата с 
трансграничната престъпност.
23. Рисковете и заплахите по своята същност и 
форми на проява стават все повече асиметрични 
и оказват съществено влияние върху средата 
за сигурност в глобален и регионален мащаб. 
ІІІ.1. Външна среда на сигурност
24. Глобализацията остава водеща тенденция, 
която ще продължи да влияе върху цялостно­
то развитие на външната среда за сигурност. 
Освен нея основни фактори на промяната ще 
бъдат евентуалното изместване на центъра 
на икономически растеж от Запад на Изток, 
засилващото се въздействие на недържавни 
структури, в т.ч. икономически и религиозни, 
а също и процеси в сферата на енергетиката, 
миграцията, проблемите на бедността и раз­
витието, промяната на климата.
25. Членството на Република България в 
НАТО и ЕС и обстоятелството, че нито една 
от съседните държави не я разглежда като по­
тенциален противник, са определящи фактори 
за външната є сигурност и ще възпрепятстват 
появата на пряка военна заплаха за суверени­
тета и териториалната є цялост в дългосрочна 
перспектива. 
26. Развитието на интеграционните процеси 
в ЕС и трансатлантическото сътрудничество 
имат важно значение за уреждане на основ­
ните международни въпроси. С инициативите 
и действията си ЕС и НАТО все повече се 
утвърждават като определящи фактори в ук­
репването на международната сигурност.
27. Асиметричните заплахи (особено меж­
дународният тероризъм и разпространението 
на оръжия за масово унищожение (ОМУ), 
регионалните конфликти, киберпрестъпността 
и трансграничната организирана престъпност 
оказват съществено влияние върху средата за 
сигурност в глобален и регионален мащаб.
28. Тероризмът е сериозна заплаха за гло­
балната сигурност. Регионалните конфликти, 
икономическите и финансовите кризи изострят 
допълнително тази заплаха. Терористичните 
организации децентрализират структурите си, 
разнообразяват начините на действие и умело 
се инфилтрират в демократичното общество, 
което затруднява тяхното неутрализиране. Въз­
можностите за използване на радиоактивни 
материали, токсични вещества и биологични 
агенти, както и за достъп до информационни 
бази от данни и технологии за терористични 
цели се увеличават. 
29. Рисковете от разпространяване на ОМУ 
нарастват вследствие на засиления интерес 
към придобиването им от различни държави. 
Запазват се рисковете, свързани със съхраня­
ването на съществуващото ядрено оръжие и 
радиоактивни материали в отделни страни.
30. Трансграничната организирана престъп­
ност е една от главните заплахи за сигурността 
на гражданите и демократичните основи на 
обществото. Тя включва дейности, свързани с 
икономически престъпления, производство и